26.6.2023
(13)
MT
Il-Ġurnal Uffiċjali tal-Unjoni Ewropea
L 160/41
Il-Portugall qabel b’mod eċċezzjonali li jirrinunzja għad-drittijiet li joħorġu mill-Artikolu 342 tat-TFUE flimkien malArtikolu 3 tar-Regolament Nru 1/1958 (8) u li d-deċiżjoni tiġi adottata u nnotifikata skont l-Artikolu 297 tat-TFUE bl-Ingliż.
2.
DESKRIZZJONI DETTALJATA TAL-MIŻURI
2.1.
Il-benefiċjarju: sussidjarji u attivitajiet operattivi (14)
SATA hija kumpanija tal-ajru operattiva, Sociedade Anónima (kumpanija b’responsabbiltà limitata) (9), u għandha ishma f’kumpaniji oħra bbażati fl-ARA.
SATA ġiet inkorporata fl-1941 u hija kompletament proprjetà tal-Gvern Reġjonali.
SATA hija l-unika azzjonista ta’ SATA Internacional - Azores Airlines, S.A. (“Azores Airlines”), Gestão de Aeródromos, S.A. (“SATA Gestão de Aeródromos” jew “SGA”) u l-operatur turistiku Azores Vacations America, Inc. (“Azores Vacations America”), li huwa inattiv u bħalissa għaddej minn proċedimenti ta’ likwidazzjoni.
Barra minn hekk, SATA kienet l-unika azzjonista ta’ operatur turistiku ieħor, jiġifieri Azores Vacations Canada, Inc. (“Azores Vacations Canada”), li diġà ġie llikwidat (il-premessa 62).
(15)
Kwalunkwe referenza għal SATA jew għall-impriża benefiċjarja appoġġata mill-għajnuna għar-ristrutturar f’din id-deċiżjoni tinkludi lil SATA Air Açores u s-sussidjarji kollha tagħha, sakemm ma jkunx indikat mod ieħor sabiex issir distinzjoni bejn l-operat tagħha ta’ trasportatur tal-ajru (imwettaq bħala “SATA Air Açores”) u l-attivitajiet tassussidjarji tagħha.
(16)
SATA timpjega madwar 1 400 persuna, li minnhom 1 150 lokalment fir-Reġjun, li jikkorrispondu għal madwar 10 % tal-impjiegi kollha fit-turiżmu u 1 % tal-impjiegi totali fl-Azores u 250 f’Liżbona (10).
Kif deskritt fid-deċiżjoni tal-ftuħ (11) u fid-deċiżjoni ta’ estensjoni (12), SATA tipprovdi: (i) direttament u permezz tas-sussidjarja kompletament proprjetà tagħha, Azores Airlines, servizzi ta’ trasport bl-ajru tal-passiġġieri u tal-merkanzija fuq rotot taħt OPS u fuq bażi kummerċjali; u (ii) SATA tipprovdi SGEI permezz ta’ SGA fir-rigward ta’ ajruporti u ajrudromi żgħar fir-Reġjun.
It-Taqsimiet 2.1.1 sa 2.1.3. jiddeskrivu ż-żewġ settijiet ta’ attivitajiet separatament.
2.1.1.
OSP imwettqa minn SATA u Azores Airlines (17)
Biex tiġi żgurata l-kontinwità tal-forniment tas-servizz tal-ajru skedat fuq ir-rotot li jservu lill-Azores, xi servizzi skedati tat-trasport bl-ajru tal-passiġġieri fir-Reġjun kienu soġġetti għal OSP skont ir-Regolament (KE) Nru 1008/2008 tal-Parlament Ewropew u tal-Kunsill (13).
L-obbligi jkopru, inter alia, il-frekwenza minima tattitjiriet, l-iskedi taż-żmien, il-kategorija tal-inġenji tal-ajru użati u l-kapaċità massima tal-konfigurazzjoni interna, in-nollijiet, il-kontinwità tas-servizz u l-puntwalità u l-kummerċjalizzazzjoni tat-titjiriet (14).
L-OSP jgħinu biex jikkumpensaw għall-iżolament tal-Arċipelagu tal-Azores minħabba d-distanza mill-kontinent u l-kundizzjonijiet tat-temp speċjalment fix-xitwa.
(18)
SATA Air Açores topera biss titjiriet bejn il-gżejjer b’OSP b’esklużività u kumpens, filwaqt li Azores Airlines topera titjiriet mill-Azores lejn il-Portugall kontinentali, Madeira u lejn destinazzjonijiet internazzjonali, b’OSP fuq ir-rotot lejn il-Portugall kontinentali u Madeira mingħajr esklużività u mingħajr kumpens.
Fiż-żewġ każijiet, dawk l-obbligi huma minquxa f’kuntratti ta’ servizz pubbliku (“PSCs”) jew f’atti ta’ inkarigu li jimponu rekwiżiti minimi f’termini ta’
(8) Ir-Regolament tal-Kunsill Nru 1 tal-15 ta’ April 1958 li jistabbilixxi l-lingwi li għandhom jintużaw mill-Komunità Ekonomika Ewropea (ĠU 17, 6.10.1958, p. 385/58).
(9) Sociedade Anónima hija elenkata fl-Anness I (Tipi ta’ impriżi msemmija fl-Artikolu 1(1)(a)) tad-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta’ ċerti tipi ta’ impriżi, u li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19).
(10) Is-sottomissjoni tal-Portugall tat-2 ta’ Diċembru 2021, l-Anness 1 – Pjan ta’ Ristrutturar u Strateġiku ta’ SATA 2021-25, p. 21-24.
(11) Id-deċiżjoni tal-ftuħ, il-premessa 7.
(12) Id-deċiżjoni ta’ estensjoni, il-premessi 7 sa 9.
(13) Ir-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi tal-ajru fil-Komunità (ĠU L 293, 31.10.2008, p. 3).
(14) Bħala eżempju, il-Liġi 105/2019, li temenda d-Digriet Liġi 134/2015 (dwar l-għoti ta’ allowance għall-mobilità soċjali liċ-ċittadini li huma benefiċjarji, fil-kuntest tas-servizzi bl-ajru u dawk marittimi bejn il-kontinent u r-Reġjun Awtonomu ta’ Madeira u bejn dan talaħħar u r-Reġjun Awtonomu tal-Azores, biex jintlaħqu l-objettivi ta’ koeżjoni soċjali u territorjali) tgħid li t-tariffa massima tal-biljetti hija ta’ EUR 30,00.